Vinderen af ’X Factor’ 2022 hedder Mads Moldt, og han var en suveræn vinder både i finalens første og anden del. Det viser seernes stemmetal, som TV 2 har offentliggjort efter finalen. Det hele blev afgjort over to omgange. Først valgte seerne blandt de tre finalister. Og her fik Mads Moldt 51,3 procent af stemmerne, mens Kári fik 28,9 procent af stemmerne, og Tina måtte nøjes med 19,9 procent. Vandt med 59,9 procent af stemmerne Dermed skulle vinderen af 'X Factor' findes mellem Mads Moldt og Kári. Og efter de to sidste sange var resultatet klart. Mads Moldt vandt og var dermed endeliggyldigt seernes favorit. Mads Moldt fik 59,9 procent af stemmerne, mens 40,1 procent stemte på Kári. Fantastisk talent Dorte Borregaard, TV 2s underholdningsredaktør, siger efterfølgende: - Mads har hele sæsonen vist en suveræn stil, og han har masser af x factor. Jeg vil sige, at han har hele pakken. Han er et fuldkommen fantastisk talent, siger hun og fortsætter: - Han har hele vejen igennem imponeret både seere og dommere, og det er en meget velfortjent sejr, som han hiver hjem i aften med tre fantastiske performances og sin egen sang. Mads Moldt var bookmakernes favorit inden finalen og har gennem hele sæsonen fået ros for sin meget originale stil af dommerne. Mads Moldt var samtidig den eneste af årets deltagere, der ikke endte i farezonen undervejs i årets konkurrence. Se eller gense 'X Factor' på TV 2 PLAY.

Referat:
Mads Moldt vandt ’X Factor’ med lidt over halvdelen af stemmerne. Han vandt også første runde.